《寒夜管山人携具过访分得肥字》
明代·孙继皋

周南留滞未能归，江畔鲈鱼几度肥。岁晚惊心羁宦薄，天涯乘兴故人稀。

林光引月过閒幔，夜色将寒上敝衣。君亦萍踪流落久，一尊何限思依依。

作者简介：（1550—1610）常州府无锡人，字以德，号柏潭。万历二年进士第一。除修撰。官至吏部侍郎，摄铨事，论救诸谴谪官，无所避讳。神宗嫡母陈太后梓宫发引，帝称疾不送，遣官代行，继皋上疏极谏，忤旨。及三殿失火，大臣请去者，皆慰留，独继皋致仕去，卒赠礼部尚书。有《宗伯集》、《柏潭集》。